 Sheekh Siciid ayaa sidoo kale sheegay in masaajidka Cumar Cismaan ee uu khadiibka ka yahay uu dhibaato kala kulmayo meherada lagu qabto waxaanu mar kale yidhi Masaajidkan mehero badan ayaa ka dhaca, dadkaas meherka samaysanayaa dhaqaale la,aani ma hayso ee barakada masaajidka iyo ducada culimada ayey hadhsanayaan oo ay is leeyihiin meherkiina halkaas ku qabsada bal in ilaahay idiin barakeeyo guriga cusub ee aad yagleelaysaan, dhalinyaradiina waxay gaadhay heer ay mobile-ladii xadaan oo shalay ku yar ayaa lagu qabtay mobile uu xaday, waxa kale oo dhacday in yaradkii, gabaatigii iyo xoolihii la kala qaadanayey in la boobo, oday lixdan jir ah oo gadhkiisu xinaysan yahay ayaa lagala cararayaa boqolkii kun ee uu u soo kalahay, waana dhibaato aad u weyn, tafsiirkii ayaan laga dhigan karayn, salaadii ayaan laga tukan karayn, meherkiina masaajidkii lagu qaban kari maayo. 